Document ID: 32006D0632

KOMISSION PÄÄTÖS,
tehty 19 päivänä syyskuuta 2006,
yhteisön taloudellisesta tuesta vuonna 2006 luomistaudista sekä suu- ja sorkkataudista vastaaville yhteisön vertailulaboratorioille
(tiedoksiannettu numerolla K(2006) 4124)
(Ainoastaan englannin- ja ranskankieliset tekstit ovat todistusvoimaiset)
(2006/632/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY (1) ja erityisesti sen 28 artiklan 2 kohdan,
ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (2) ja erityisesti sen 32 artiklan 7 kohdan,
sekä katsoo seuraavaa:
(1)
Päätöksessä 90/424/ETY säädetään menettelyistä, jotka koskevat yhteisön osallistumista eläinlääkintäalan toimien rahoitukseen. Yhteisön vertailulaboratorioille voidaan myöntää taloudellista tukea kyseisen päätöksen mukaisesti.
(2)
Yhteisön toimenpiteistä suu- ja sorkkataudin torjumiseksi, direktiivin 85/511/ETY sekä päätösten 89/531/ETY ja 91/665/ETY kumoamisesta ja direktiivin 92/46/ETY muuttamisesta 29 päivänä syyskuuta 2003 annetussa neuvoston direktiivissä 2003/85/EY (3) säädetään suu- ja sorkkataudista vastaavan yhteisön vertailulaboratorion nimeämisestä.
(3)
Päätöksen 90/424/ETY 28 artiklan mukaisesti vertailulaboratorioiden toimintaan myönnettävästä yhteisön taloudellisesta tuesta 29 päivänä tammikuuta 2004 annetussa komission asetuksessa (EY) N:o 156/2004 (4) säädetään, että yhteisö myöntää taloudellista tukea laboratorioiden toimintaan edellyttäen, että hyväksytyt työohjelmat on toteutettu ja että tuensaajat toimittavat kaikki tarvittavat tiedot tietyissä määräajoissa.
(4)
Heinäkuussa 2005 komissio julkaisi ehdotuspyynnön uusien yhteisön vertailulaboratorioiden valitsemista ja nimeämistä varten. Hakemusten arviointi saatiin päätökseen joulukuussa 2005, ja tuloksista ilmoitettiin asianomaisten jäsenvaltioiden toimivaltaisille viranomaisille. Arvioinnin perusteella valittiin ehdokkaista sopivimmat nimettäviksi uusiksi yhteisön vertailulaboratorioiksi muun muassa luomistautia sekä suu- ja sorkkatautia varten.
(5)
Asetuksen (EY) N:o 882/2004 liitteeseen VII sisältyy luettelo yhteisön vertailulaboratorioista eläinten terveyttä ja eläviä eläimiä varten. Kyseisen asetuksen, sellaisena kuin se on muutettuna asetuksella (EY) N:o 776/2006, mukaan Ranskassa sijaitseva AFSSA - Laboratoire d’études et de recherches en pathologie animale et zoonoses on asetuksen (EY) N:o 882/2004 32 artiklan 2 kohdassa tarkoitetuista tehtävistä ja velvoitteista vastaava yhteisön vertailulaboratorio luomistautia varten.
(6)
Yhteisön vertailulaboratorion nimeämisestä suu- ja sorkkatautia varten 31 päivänä toukokuuta 2006 tehdyssä komission päätöksessä 2006/393/EY (5) nimettiin Yhdistyneessä kuningaskunnassa sijaitseva Institute for Animal Health, Pirbright Laboratory, jonka rahoittajana toimii Biotechnology and Biological Sciences Research Council (BBSRC), direktiivin 2003/85/EY liitteessä XVI tarkoitetuista tehtävistä ja velvoitteista vastaavaksi yhteisön vertailulaboratorioksi suu- ja sorkkatautia varten.
(7)
Komissio on arvioinut kyseisten yhteisön vertailulaboratorioiden toimittamat vuotta 2006 koskevat työohjelmat ja niitä vastaavat alustavat talousarviot. Jotta työohjelmiin sisältyvät toimet voidaan toteuttaa, yhteisön on välttämätöntä osallistua näille yhteisön vertailulaboratorioille aiheutuviin tiettyihin tukikelpoisiin kustannuksiin.
(8)
Yhteisön taloudellista tukea olisi näin ollen myönnettävä luomistaudista ja suu- ja sorkkataudista vastaaville yhteisön vertailulaboratorioille.
(9)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
1. Luomistaudin osalta yhteisö myöntää taloudellista tukea Ranskalle AFSSA:n (Laboratoire d’études et de recherches en pathologie animale et zoonoses, Maisons-Alfort) suorittamia, asetuksen (EY) N:o 882/2004 32 artiklan 2 kohdassa tarkoitettuja tehtäviä ja velvoitteita varten.
2. Yhteisön taloudellisen tuen osuus on 100 prosenttia AFSSA:lle (Laboratoire d’études et de recherches en pathologie animale et zoonoses) työohjelman toteuttamisesta aiheutuvista tukikelpoisista kustannuksista, ja sen määrä on enintään 125 000 euroa 1 päivän heinäkuuta ja 31 päivän joulukuuta 2006 välisenä ajanjaksona.
2 artikla
1. Suu- ja sorkkataudin osalta yhteisö myöntää taloudellista tukea Yhdistyneelle kuningaskunnalle maassa sijaitsevan ja Biotechnology and Biological Sciences Research Councilin (BBSRC) rahoittaman Institute for Animal Health, Pirbright Laboratoryn suorittamia, direktiivin 2003/85/EY liitteessä XVI tarkoitettuja tehtäviä ja velvoitteita varten.
2. Yhteisön taloudellisen tuen osuus on 100 prosenttia Pirbright Laboratorylle työohjelman toteuttamisesta aiheutuvista tukikelpoisista kustannuksista, ja sen määrä on enintään 125 000 euroa 1 päivän heinäkuuta ja 31 päivän joulukuuta 2006 välisenä ajanjaksona.
3 artikla
Tämä päätös on osoitettu Ranskan tasavallalle sekä Ison-Britannian ja Pohjois-Irlannin yhdistyneelle kuningaskunnalle.
Tehty Brysselissä 19 päivänä syyskuuta 2006.

Labels: 7
15
6